**FIȘA MĂSURII**

**Denumirea măsurii – INCLUZIUNE SOCIALĂ**

**CODUL Măsurii – M6/ 6B**

**Tipul măsurii: x □ INVESTIȚII**

**□** SERVICII

**□** SPRIJIN FORFETAR

**1. Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

Această măsură urmărește construirea, extinderea, modernizarea şi dotarea centrelor multifuncţionale de incluziune socială, in scopul deservirii grupurilor vulnerabile din cadrul comunităţilor locale, inclusiv a minorităţii entice din teritoriul Moldo-Prut respectiv minoritatea rromă .

Sprijinul acordat prin această măsură va contribui la rezolvarea următoarelor nevoi rezultate din analiza diagnostic şi SWOT: “Sprijinirea grupurilor vulnerabile, inclusiv a populaţiei de etnie rromă pentru o mai bună intergare in comunitate, pentru depăşirea barierelor datorate sărăciei şi crearea accesului la servicii sociale adaptate nevoilor proprii“

Această nevoie a fost conturată pe baza urmatoarelor puncte slabe din SWOT: zonă săracă (nivel mediu şi ridicat de sărăcie IDUL cu valori mai mici de 50);pondere in creştere a populatiei vârstnice;ponderea mică a persoanelor ocupate în numărul total de locuitori;acces scazut al populaţiei la amenajărilor cu funcţii sociale; slaba reprezentare a ONG-urilor din domeniul social; probleme de integrare socială a populaţiei de etnie rromă; probleme privind accesul populaţiei la serviciile de sănătate.Totodată se poate valorifica un punct tare : “existenţa unor spaţii publice neutilizate cărora li se poate da o destinaţie cu funcţie socială”.

Scopul măsurii este cel de imbunătăţire a calităţii vieţii locuitorilor din zona LEADER , prin crearea condiţiilor necesare desfăşurării unor servicii sociale de calitate, care se adresează grupurilor vulnerabile aflate in risc de sărăcie, marginalizare şi excluziune socială , din care face parte şi populaţia de etnie rromă din teritoriul Moldo-Prut ( comunitate de1384 rromi de în orașul Murgeni ), astfel încat acestea sa depăşească declinului economic şi social al mediului in care trăiesc.

Măsura are in vedere crearea infastructurii necesare abordării a cel putin trei intervenţii :

* Prima este facilitarea în comunitatea locală și pe piața muncii a tinerilor şi adulților din grupurile vulnerabile (inclusv cele de etnie rromă). Acest lucru se va realiza prin intermediul unor structuri de integrare socio-economică care se vor focaliza pe orientarea grupului ţintă pentru a-i ajuta să se integreze pe piața muncii și în comunitatea locală(instruire , perfectionare,practică etc).
* Ce-a de a doua este facilitarea în comunitatea locală a copiilor din grupurile vulnerabile (inclusv cele de etnie rromă), cu focalizare pe dezvoltare personală şi educație , in stransă legatură cu dezvoltarea relaţiilor de comunicare cu familiile acestora.
* Ce-a de a treia este facilitarea în comunitatea locală a bătranilor din grupurile vulnerabile (inclusv cele de etnie rromă), cu focalizare pe evitarea marginalizării şi ingrijirii la domiciliu.

Cele trei intervenţii nu sunt limitative, in sensul că la nivelul fiecărui proiect beneficiarii vor justifica investiţia in corelaţie cu grupului ţintă şi nevoile specifice la nivel de comunitate, putand fi combinate toate intervenţiile propuse.

**Obiectiv(e) de dezvoltare rurală** : **3” Obținerea unei dezvoltări teritoriale echilibrate a economiilor și comunităților rurale, inclusiv crearea și menținerea de locuri de muncă”,** conf Reg. (UE) nr. 1305/2013, art. 4.

**Obiectiv specific al măsurii** : Facilitarea accesului la servicii sociale a grupurilor minoritare și a celor vulnerabile, prin dezvoltarea unor infrastructuri corespunzătoare si instrumente de integrare socială și economică .

**Măsura contribuie la prioritatile prevăzute la art. 5, Reg. (UE) nr. 1305/2013** :

**6 „Promovarea incluziunii sociale, a reducerii sărăciei și a dezvoltării economice în zonele rurale”.**

**Măsura corespunde obiectivelor** art. 20 din Reg. (UE) nr. 1305/2013

**Măsura contribuie la Domeniul de intervenție**:

6B Încurajarea dezvoltării locale în zonele rurale;

**Măsura contribuie la obiectivele transversale** ale Reg. (UE) nr. 1305/2013: mediu şi inovare, în conformitate cu art. 5, Reg. (UE) nr. 1305/2013).

**Complementaritatea cu alte măsuri din SDL**: Măsura M6 este complementară cu măsura M7, in sensul că beneficiarii direcţi/indirecţi ai măsurii M6 vor putea fi beneficiari direcţi/indirecţi ai măsurii M7. Totodată prin condiţiile stabilite in Ghidul măsurii 19.2 măsura M6 este complementara cu măsura 5.2 din cadrul POCU.

**Sinergia cu alte măsuri din SDL:** Măsura M6 contribuie impreună cu măsura M4 şi M7 la prioritatea **P6 ,** prin **DI 6B.**

**2. Valoarea adăugată a măsurii**

Valoarea adăugată a măsurii este dată de de faptul că prin infrastructura care se crează/ modernizează şi prin asigurarea sustenabilităţii pe POCU ,se rezolvă mai multe aspecte:

* + Dezvoltarea capacității resursei umane în ceea ce privește furnizarea de servicii sociale: prin implementarea proiectelor din această măsură se vor crea echipe specializate și eficiente care să furnizeze servicii sociale în teritoriu, ceea ce va facilita dezvoltarea acestora pe orizontală (extinderea în alte locații) sau pe verticală (diversificarea serviciilor sociale, combaterea altor probleme etc.)
  + Diversificarea activităților din teritoriu: înființarea și funcționarea infrastructurilor sociale va duce automat la nevoia de anumite bunuri și servicii pentru ele. Furnizarea acestora de la nivel local este un element de valoare adăugată care nu trebuie ignorat. Mai mult, în cazul în care infrastructurile sociale dezvoltă o activitate lucrativă din punct de vedere economic, acestea vor funcționa ca un catalizator local pentru alte afaceri situate mai sus sau mai jos pe lanțul valoric.
  + Dezvoltarea unui teritoriu cu o identitate locală mai omogenă și puternică: prin favorizarea incluziunii sociale, grupurile cultural-etnice care alcătuiesc teritoriul vor interacționa și colabora cu grupurile majoritare, întărindu-se ideea de o singură comunitate și de identitate locală.

Înfiintarea si/sau modernizarea (inclusiv dotarea) centrelor comunitare multifunctionale de asistenţă comunitară şi socială reprezinta o abordare complexă pentru soluţionarea accesibiliăţii la serviciile de bază pentru populaţia din zonele izolate, greu accesibile, cu venituri mici, inclusiv pentru persoane cu dizabilităţi şi a celor apartinand minorităţii rrome.

Prin implementarea măsurii se va contribui la dezvoltarea teritoriului, a identităţii locale, omogenizarea socială, prin favorizarea incluziunii sociale a grupurilor cultural-etnice.

**3. Trimiteri la alte acte legislative**

Regulamentul (UE) 1407/2013;Regulamentul (UE) 1303/2013;Regulamentul (UE) 480/2014 de completare a R (UE) 1303/2013;Regulamentul (UE) 808/2014 de stabilire a normelor de aplicare a R(UE) nr, 1305/2013;OMMFPSPV nr. 2126/2014 ; OMMFPSPV nr. 424/2014; OMMFPSPV nr. 1838/2014;H G. 867/2015 ; H G. nr. 18/2015 ; H G. nr. 118/2014; H G. nr. 1113/2014; H G. nr. 268/2007 ; H G.nr. 539/2005; H G. nr. 219/2015 ;Legea nr. 197/2012 , Legea nr. 292/2011 ; Legea nr. 448/2006 ; Legea nr. 272/2004.

**4. Beneficiari direcți/indirecți (grup țintă)**

Beneficiari direcţi:

* UAT-urile din teritoriul LEADER, conform legislației naționale în vigoare
* ONG- uri, conform legislației naționale în vigoare
* Unități de cult, conform legislației naționale în vigoare
* Parteneriate intre UAT-uri şi ONG-uri acreditate

Sediul social sau punctul/punctele de lucru, dupa caz, ale solicitantului trebuie sa fie situate in spatiul LEADER, activitatea desfășurîndu-se pe teritoriul GAL.

Beneficiari indirecţi/grupuri ţintă

Persoane aparţinand minorităţii rrome

Persoane aparţinand grupurilor vulnerabile din categoria non rromi.

**5. Tip de sprijin**

**Se va stabili în conformitate cu prevederile art. 67 al Reg. (UE) nr. 1303/2013.**

Rambursarea costurilor eligibile suportate și plătite efectiv

Plati in avans, cu conditia constituirii unei garantii bancare sau echivalente corespunzatoare procentului de 100% din valoarea avansului, in conformitate cu art. 45 (4) si art 63 ale Reg. (UE) nr. 1305/2013.

**6. Tipuri de acțiuni eligibile și neeligibile**

**Operațiuni/Acțiuni eligibile** :

În cadrul acestei măsuri sunt eligibile proiecte de înființare/modernizare/dotare de centre multifuncționale de incluziune socială. Acestea trebuie să permită derularea de activități variate din domeniul serviciilor sociale: educație, integrare, centru de zi, cantină socială, fermă socială, centru de consiliere, centru de tip „respiro”, unitate de învățământ de tipul „a doua șansă”, centru de formare profesională continuă etc. Termenul de „multifuncțional” se referă la posibilitatea de a derula în cadrul acestei infrastructuri activități integrate de combatere a sărăciei și riscului de excluziune socială. Activitatea se consideră una „integrată” în cazul în care cuprinde cel puțin 2 dintre următoarele componente:

Creşterea accesului și participării la educaţia timpurie/ învățământ primar și secundar şi reducerea părăsirii timpurii a școlii ;

Accesul și/sau menținerea pe piața muncii, precum și pentru participarea la programe de ucenicie și stagii a persoanelor din cadrul comunităților marginalizate, inclusiv prin măsuri de acompaniere și alte tipuri de intervenții identificate ca fiind necesare;

Furnizarea de servicii integrate pentru copii, tineri, adulți/ părinți etc (ex. măsuri active de ocupare, formare profesională, de inserție socio-profesională, servicii sociale/ medicale, consiliere psihologică etc.);

Susţinerea antreprenoriatului în cadrul comunităţii, inclusiv a ocupării pe cont propriu, în vederea creării de noi locuri de muncă, precum și a serviciilor de consiliere/ consultanță formare profesională antreprenorială şi alte forme de sprijin (de exemplu, mentorat) atât în faza de înființare a afacerii, cât și post înființare. Sprijinirea ocupării persoanelor aparținând grupurilor vulnerabile, în cadrul întreprinderilor sociale de inserție.

Furnizarea de servicii integrate medico –sociale pentru bătrani.

**Cheltuieli eligibile** (pentru a fi eligibile, trebuiesc efectuate pe teritoriul GAL).

* Infiinţarea, modernizarea şi/sau dotarea clădirilor cu destinaţie centru multifuncţional de incluziune socială;
* Achiziţionarea sau cumpărarea in leasing de maşini ,echipamente, bunur, noi, necesare funcţionării centrului;
* Costuri generale ocazionate de cheltuieli cu construcţia sau renovarea de bunuri imobile precum onorariile pentru arhitecti, ingineri si consultanti, onorariile pentru consiliere privind durabilitatea economica de mediu, inclusiv studii de fezabilitate, vor fi realizate in limita a 10% din totalul cheltuielilor eligibile pentru proiectele care prevad constructii-montaj si in limita a 5% pentru proiectele care prevăd achiziţii simple de maşini ,echipamente, bunur.

**Cheltuieli neeligibile**

Contributiile in natura

Cheltuieli cu achizitionarea de bunuri si echipamente “second hand”.

Cheltuieli efectuate inaintea semnarii contractului de finantare, cu exceptia costurilor generale definite la art. 45 alin 2 lit c) a R (UE) nr. 1305/2013, care pot fi realizate inaintea depunerii cererii de finantare.

Cheltuieli cu investiţiile ce fac obiectul dublei finantari care vizeazaă aceleaţi costuri eligibile.

Dobanzi debitoare, cu exceptia celor referitoare la granturi acordate sub forma unei subventii pentru dobanda sau a unei subventii pentru comisioanele de garantare si pentru fondurile mutual.

Taxa pe valoarea adaugată, cu exceptia cazului in care aceasta nu se poate recupera in temeiul legislatiei nationale privind TVA-ul si a prevederilor specifice pentru instrumente financiare.

In cazul contractelor de leasing, celelalte costuri legate de comisioane de leasing, cum ar fi marja locatorului, costurile de refinanţare a dobanzilor, cheltuieli generale şi cheltuieli de asigurare.

**7. Condiții de eligibilitate**

* Solicitantul trebuie să aiba sediul social sau punctul de lucru in teritoriul GAL, iar investitia trebuie realizată pe teritoriul GAL
* Solicitantul trebuie să se incadreze in categoria de beficiari eligibili
* Solicitantul trebuie să se angajeze că asigură sustenabilitatea proiectului, din surse proprii/ alte surse de finanţare .
* Solicitantul trebuie sa nu fie in insolvenţă sau incapacitate de plată
* Solicitanţii demonstrează utilitatea investiţiei (corelarea cu acţiunile propuse după finaliarea investiţiei şi grupul ţintă).

**8. Criterii de selecție**

Sunt prioritizate:

* Proiectele depuse de beneficiarii care au ca grupuri tintă atat populaţia rromă cat si cea non rromă din categoria grupurilor vulnerabile.
* Proiectele a căror investiţii sunt destinate combinării a cel putin două din intervenţii prezentate la punctul 1 şi detaliate la punctul 6.
* Proiecte de modernizare/adaptare a spaţiilor existente şi nefolosite ce pot primi destinaţie cu funcţie socială.
* Proiectele care propun soluţii tehnice prin utilizarea energie regenerabile.

Principiile de selecție vor fi detaliate in ghidul solicitantului și vor avea în vedere prevederile art. 49 al Regulamentului (UE) nr. 1305/2013, urmărind să asigure tratamentul egal al solicitanților, o mai buna utilizare a resurselor financiare și direcționarea acestora in conformitate cu prioritățile SDL .

**9. Sume (aplicabile) și rata sprijinului**

Valoarea maximă a sprijinului: 100.000 euro.

Pentru beneficiarii publici ponderea sprijinului nerambursabil este de 100% din cheltuielile eligibile dacă investiţia nu este generatoare de venituri şi de 90% dacă se genereaza venituri.

In cazul investitiilor beneficiarilor privati, ponderea sprijinului este maxim 90% dacă acestea sunt generatoare de venituri şi de 100% dacă nu sunt generatoare de venituri.

**10. Indicatori de monitorizare**

Cheltuieli publice totale : 200.000 euro

Populatia netă care beneficiază de servicii/infrastuctura imbunatăţită:

Locuri de muncă nou create:5